Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaisislamistit ampuivat kaksi rakettia Gazasta Etelä-Israeliin.
Israel teki vastaiskuja Hamasin kohteisiin.
Palestiinalaispresidentti Abbas määräsi järjestettäväksi -
parlamentti- ja presidentinvaalit. Edel- liset vaalit pidettiin 15 vuotta sitten.
Israel antoi tunnustusta USA:n rauhanvälitystoimille Lähi-idässä -
sekä sen toimille -
Iranin ydinasepyrkimyksiä ja maan muita haitallisia toimia vastaan.
Palestiinalaisislamistit ampuivat varhain tänä aamuna kaksi rakettia -
Gazasta Etelä-Israeliin.
Israel teki vastaiskuja sotilaskohteisiin Gazassa.
Raketit ammuttiin puoli viiden aikoihin aamulla -
Pohjois-Gazasta kohti Israelin rannikkokaupunki Ashdodia.
Ilmapuolustusjärjestelmä havaitsi saapuvat raketit -
mutta ei luokitellut niitä välittömäksi uhaksi asutuskeskuksille.
Siksi myöskään hälytyssireenit eivät aktivoituneet tällä kertaa.
Noin kahden tunnin kuluttua raketti-iskuista -
Israelin puolustusvoimien (IDF) hävit- täjät iskivät sotilaskohteisiin Gazassa.
Yksi iskuista tehtiin kohteeseen, jota oli käytetty maanalaisiin operaatioihin.
IDF tiedotti, -
että kaikki vastaiskujen kohteet kuuluivat "terroristijärjestö Hamasille,
joka on vastuussa kaikesta, mitä Gazassa tai sieltä käsin tehdään".
IDF korosti pitävänsä -
kaikkia Israelin-vastaisia terroritoimia äärimmäisen vakavina: -
"Olemme valmiit suojelemaan Israelin siviilejä ja suvereniteettia -
vahingoittamisyrityksiltä kaikin tarvittavin keinoin."
Seuraavaksi Länsirannalle, missä palestiinalaispresidentti Abbas -
antoi määräyksen järjestää presidentin- ja parlamenttivaalit.
Edelliset vaalit pidettiin palestiina- laishallinnon alueella 15 vuotta sitten.
Presidentin asetuksen mukaan palestiinalaishallinto järjestää -
parlamenttivaalit 22. toukokuuta ja presidentinvaalit 31. kesäkuuta.
Palestiinalaishallinnon edelliset parlamenttivaalit -
pidettiin 25.1.2006.
Useiden ennusteiden vastaisesti -
islamistinen Hamas-järjestö sai tuolloin selvän vaalivoiton.
Se sai 74 paikkaa -
palestiinalaisten 132-paikkaisessa lakiasäätävässä neuvostossa.
Hamasin johtama hallitus astui virkaansa 29.3.2006.
Pian sen jälkeen puhkesi kuitenkin sisällissodaksi äitynyt valtakamppailu -
presidentti Abbasin johtaman Fatahin -
ja silloisen pääministerin Ismail Haniyan johtaman Hamasin välillä.
Lyhytkestoisen konfliktin seurauksena palestiinalaisalueet jakautuivat -
presidentti Abbasin ja Fatahin hallitsemaan Länsirantaan -
sekä islamistisen Hamasin hallitsemaan Gazaan.
Hamas on Muslimiveljeskunnan sivuhaara.
Egyptin, Qatarin ja Turkin sovitteluyritykset -
kilpailevien palestiinalaisryhmittymien välillä eivät ole tuottaneet tulosta.
Kasvava epätoivo Länsirannalla ja Gazassa -
on nähtävästi antanut nyt kuitenkin lisäpontta sovintoyrityksille.
Viime viikkojen aikana asiassa on tapahtunut huomattavaa edistystä, -
joka on johtanut tämänviikkoiseen ilmoitukseen vaaleista.
Hamas pitää tervetulleena ilmoitusta presidentin- ja parlamenttivaalien -
sekä kansallisen neuvoston vaalien järjestämisestä.
Onnistunut vaaliprosessi on äärimmäisen tärkeä -
ja palestiinalaisten omien etujen mukainen asia.
Palestiinalaisilla on oikeus valita omat edustajansa.
Olemme puurtaneet viime kuukaudet vaalien mahdollistamiseksi, -
sillä uskomme, että kansan pitää saada valita edustajansa.
Vaalien on oltava rehelliset ja läpinäkyvät, -
jotta äänestäjät voivat ilmaista tahtonsa vapaasti.
Vaikka presidentti on nyt päättänyt järjestää vaalit, -
joissa on määrä olla ehdokkaita sekä Hamasista että Fatahista, -
palestiinalaislähteiden mukaan sisäinen valtakamppailu -
ja epäluottamus eivät ole kuitenkaan hävinneet minnekään.
Palestiinalaisen tutkimuskeskuksen teettämän kyselyn mukaan -
52 % palestiinalaisista uskoo, -
että nykytilanteessa järjestetyt vaalit eivät olisi vapaat ja oikeudenmukaiset.
Enemmistö uskoo lisäksi, että Hamas ja Fatah -
eivät kumpikaan tulisi hyväksymään tappiota vaalituloksesta huolimatta.
Palestiinalaisten vaalilautakunta kehotti Eurooppaa ja Yhdysvaltoja -
lähettämään paikalle tarkkailijoita vapaiden vaalien takaamiseksi.
Vaalilautakunta valvoo vaaleja ja kantaa niistä kokonaisvastuun.
Mutta myös ulkopuoliset tarkkailijat ovat tervetulleita. Kehotammekin -
eurooppalaisia ja jopa amerikkalaisia saapumaan paikalle.
Tarkkailijat eivät ole meille ongelma.
Yksi kiistakysymyksistä on Jerusalem. Israel on kieltänyt palestiinalaisilta -
kaiken poliittisen toiminnan Jerusalemissa.
Jerusalemia pääkaupungikseen havitteleva palestiinalaisjohto -
kuitenkin vaatii, että Jerusalemissa asuvien arabien -
on saatava osallistua tuleviin vaaleihin.
Me aiomme järjestää vaalit Jerusalemissa.
Mikäli Israelin viranomaiset eivät anna siihen lupaa, -
löydämme kyllä jonkun muun keinon vaalien järjestämiseksi Jerusalemissa.
Israelin hallitus järjesti Jerusalemissa erityiskokouksen, -
jossa oli läsnä myös USA:n väistyvä Israelin-suurlähettiläs David Friedman.
Friedman sai kiitosta väsymättömistä ponnisteluistaan -
USA:n ja Israelin suhteiden vahvistamiseksi. Ponnistelujen tulosta-
oli mm. se, että Yhdysvallat tunnusti Jerusalemin Israelin pääkaupungiksi.
Haluamme kiittää suurlähettiläs David Friedmania kaikesta siitä, -
mitä hän on tehnyt ikuisen pääkaupunkimme Jerusalemin -
sekä Yhdysvaltojen―Israelin liittolaisuuden ja rauhan hyväksi.
Eikä tässä todellakaan ole vielä kaikki. Kiitos David.
Lähettiläs Friedman puolestaan alleviivasi -
Trumpin hallinnon USA:n ja Israelin liittolaisuudesta kokemaa ylpeyttä.
Liittolaisuutemme on tavattoman vahva, -
ja hallinnossamme koetaan ylpeyttä tästä kautta linjan.
Israelin ja Yhdysvaltojen suhde on juuri nyt -
historiallisen vahva ja vakaa.
Vahvistamme toinen toistamme.
Uskon, että suhteemme myös kestää.
Jaamme saman käsityksen vapau- desta, demokratiasta ja ihmisarvosta.
Olemme enemmän kuin vain kaksi liittolaista.
Olemme toistemme korvaamattomia kumppaneita, -
mitä tulee ihmiskunnan pyrkimykseen-
luoda oikeudenmukaisempi ja vauraampi maailma.
Väistyvä USA:n lähettiläs sanoi lisäksi toivovansa, -
että Israelin ja Yhdysvaltojen syvä ystävyys kestää -
tämänhetkisistä poliittisista tuulista huolimatta.
Uskon, toivon ja rukoilen, että ystävyytemme säilyy ja kestää -
huolimatta tämänhetkisistä poliittisista tuulista ja siitä, -
millaiset näkemykset ja henkilöt hallituksiamme ohjaavat.
Ystävyytemme on näitä seikkoja suurempi. USA:n ja Israelin suhde -
on suurempi kuin henkilöt, poliitikot ja poliittiset linjaukset.
Suhteemme on osa sitä ydintä, -
joka tekee meistä amerikkalaisia ja israelilaisia.
Israelin pääministeri puolestaan kiitteli -
Yhdysvaltojen rauhanvälitystoimia Lähi-idässä.
Samalla hän antoi tunnustusta USA:n toimille -
Iranin ydinasepyrkimyksiä ja maan muita haitallisia toimia vastaan.
Kysymys on kahdesta vastakkaisesta voimasta: -
rauhan, maltillisuuden ja edistyksen voimista -
sekä vihan, kansanmurhan ja terrorismin voimista.
Meidän on oltava hyvän puolella ja taisteltava alati pahaa vastaan.
Tämä hyödyttää Israelin ja Yhdysvaltojen ohella -
kaikkia niitä Lähi-idässä ja muualla, -
jotka kaipaavat parempaa ja turvallisempaa maailmaa, -
maailmaa, jota ei piinaa terrorismi, ydinaseterrorismista puhumattakaan.
Kiitos seurasta. TV7:n ohjelmia, raportteja ja muuta tuotantoa -
voitte katsoa lisää osoitteessa www.tv7israelnews.com.
Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta palestiinalaisille.
Muistetaan myös vainottuja veljiämme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Muistetaan myös kaikkia, joita korona ja sen monet vaikutukset koettelevat.
Tahdon lisäksi kiittää kaikkia kumppaneitamme -
uskollisesta, kuukausittaisesta tuestanne TV7:n Israel-tuotannolle.
Rukouksenne ja taloudellinen tukenne ovat elintärkeä osa toimintaamme.
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Kaukonen